CONCURSUL DE CREAŢIE LITERARĂ  “Oana  Diana  Renea”
Proză şi Poezie – Ediţia I
 REGULAMENT 
Scopul concursului

Concursul  de creaţie literară  “Oana  Diana  Renea” este organizat de Biblioteca Judeţeană „Duiliu Zamfirescu” Vrancea  în memoria poetei Oana Diana  Renea, autor de cărţi pentru copii, membru al Uniunii Scriitorilor din România, pentru a stimula creaţia literară în rândul copiilor de vârstă şcolară din clasele  I-VIII. 

Concursul se organizează cu acordul şi sprijinul familiei autoarei – doamna  profesoară Afrodita Renea şi domnul profesor Victor Renea – şi se înscrie în rândul manifestărilor Bibliotecii Judeţene Vrancea, cu prilejul Centenarului inaugurării primei biblioteci publice în oraşul Focşani.
Etapele concursului

· 29 august 2012 – lansarea concursului în cadrul activităţilor dedicate Bibliotecii de vacanţă. Grădia publică din Focşani, ora 18, 00, în prezenţa scriitorilor vrânceni şi a publicului 

· 30 aug. – 15 octombrie – promovarea concursului în rândul elevilor din Focşani şi din Judeţul Vrancea şi depunerea lucrărilor participante în concurs la sediul Bibliotecii Judeţene Duiliu Zamfirescu Vrancea – orice secţie a acesteia, prin poştă (adresa din antet). Regulamentul este afişat pe site-ul bibliotecii www.bjvrancea.ro..
· 15-25  octombrie 2012 – lecturarea şi jurizarea lucrărilor
· 26-28 octombrie 2012 – festivitatea de premiere a autorilor căştigători 
Condiţii de participare

- Concursul este structurat pe două secţiuni şi două categorii de vârstă:

a) cls. I- V: Tiptil, în lumea necuvântătoarelor – poezie şi proză
b). cls. V-VIII: Bibliotecile Focşanilor
Secţiunea I :

POEZIE Tiptil în lumea necuvântătoarelor se adresează elevilor din clasele I-IV care prin creaţiile lor,  în versuri, îşi dezvăluie sentimente, amintiri sau legături speciale cu animalul preferat şi despre relaţia lor cu animalele de companie.

Secţiune II :

PROZĂ  Bibliotecile Focşaniului se adresează elevilor din clasele V-VIII. Ei sunt invitaţi să îşi exprime gândurile şi trăirile legate de prima carte citită, de bibliotecă şi lectură în general.

- Participanţii vor prezenta în concurs până la trei povestiri sau până la trei poezii,  multiplicate în trei exemplare.
Fiecare lucrare va conţine în colţul din dreapta sus următoarele date: nume, prenume, vârstă, clasă, şcoală, localitate, nr. telefon. Colţul va fi sigilat de participant înainte de a trimite lucrările. Acestea vor fi deschise după analizarea lor de către membrii juriului.
Lucrările pot fi depuse la sediile bibliotecii sau trimise prin poştă la adresa Biblioteca Judeţeană „Duiliu Zamfirescu” Vrancea, strada Mihail Kogălniceanu, nr. 12, cod 620036, localitatea Focşani, judeţul Vrancea având la expeditor menţiunea pentru Concursul de creaţie literară  “Oana  Diana  Renea” (fără nume, el regăsindu-se în interior pe colţul sigilat al lucrării).
Juriul concursului

- Din juriu vor face parte membri ai Uniunii Scriitorilor din România, profesori, oameni de cultură şi artă.

Premii

· Vor fi acordate premii la ambele secţiuni, constând în bani şi cărţi. 
· Premiul special, acordat pentru poezie, în valoare de 300 de lei, va fi acordat de părinţii scriitoarei.
· Toate lucrările premiate vor fi tipărite în volum, ulterior premierii, conform posibilităţilor financiare ale organizatorilor, oferit câştigătorilor şi donat bibliotecilor publice şi şcolare sau organizaţiilor care instituţionalizază copii.
· Organizatorii recomandă şi solicită participanţilor la concurs să trimită lucrări originale, nepublicate încă. 
Persoană de contact: 
Maria Cristina Olaru 
nr. de tel. 0726 245817 

e-mail relatii_publice@bjvrancea.ro
           cititori@bjvrancea.ro
                                                                                              ORGANIZATORII
